**Pusztavám Község Önkormányzat Képviselő-testületének**

**5/2018. (V.7.) önkormányzati rendelete**

**az államháztartáson kívüli forrás átadás, átvétel rendjéről**

Pusztavám Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében eljárva, Magyarország helyi önkormányzatairól szóló 2011. évi CLXXXIX. törvény 41. § (9) bekezdésében meghatározott feladatkörében eljárva következőket rendeli el:

**1. §** (1) A rendelet hatálya kiterjed mindazon természetes személyekre, államháztartás körébe nem tartozó jogi személyekre és jogi személyiséggel nem rendelkező szervezetekre, amelyek részére Pusztavám Község Önkormányzata (a továbbiakban: Önkormányzat) pénzeszközt ad át, vagy amelyektől pénzeszközt vesz át.

(2) Nem terjed ki a rendelet hatálya a magánszemélyeknek juttatott segélyekre, ösztöndíjakra, valamint a közfeladat ellátására kötött megállapodás keretében átadott pénzeszközökre.

**2. §** Az Önkormányzat Képviselő-testülete a költségvetési rendeletben meghatározott előirányzatai terhére határozatban dönt az egyedileg, céljelleggel nyújtott forrás átadásáról.

**3. §** (1) Önkormányzati támogatás támogatási kérelem benyújtásával igényelhető.

(2) Támogatási kérelmet az 1. számú melléklet szerinti adatlap felhasználásával lehet benyújtani.

(3) Önkormányzati támogatásban kizárólag az a támogatási kérelem részesíthető, amely

*a)* formai és tartalmi szempontból megfelel a jelen rendeletben meghatározott feltételeknek,

*b)* megfelelő eljárási képességgel rendelkező személy útján kerül benyújtásra (nagykorú cselekvőképes természetes személy, szervezet esetén képviseleti joggal felruházott személy vagy e személy a 2. számú melléklet szerinti meghatalmazottja) és

*c)* amelynek benyújtója az azonosító adatait a támogatási kérelem mellékleteként benyújtva megfelelően igazolja (természetes személy esetén személyi igazolvány, adókártya és lakcímkártya másolat, szervezet esetén bírósági igazolás a szervezet létezéséről, egyházi jogi személy esetén egyházi főhatósági igazolás, vagy a 3. számú melléklet szerinti nyilatkozat) és adatai cél szerinti kezeléséhez hozzájárulást ad.

(4)[[1]](#footnote-1) Önkormányzati támogatás megítéléséről, annak összegéről a Képviselő-testület dönt.

**4. §** Az Önkormányzati támogatás nem fizethető ki, vagy a kifizetést fel kell függeszteni, ha:

*a)* a támogatott egy korábbi támogatással összefüggésben benyújtott, illetve benyújtandó lejárt határidőjű elszámolása még nem került elfogadásra, vagy elszámolási, visszafizetési késedelemben van,

*b)* a támogatottnak lejárt esedékességű, 60 napon túli köztartozása van – a köztartozás megfizetéséig.

**5. §** (1) A képviselő-testület támogatási kérelemmel kapcsolatos döntésétől számított 14 napon belül a képviselő-testületi határozat kiadmányának kézbesítésével a polgármester értesíti a támogatást kérelmezőt a döntés tartalmáról. Amennyiben a képviselő-testület a kérelemnek helyt adott, a határozat kiadmány mellett a polgármester az általa Önkormányzat részéről aláírt támogatási szerződést is mellékel azzal a tájékoztatással, hogy azt (cégszerűen) aláírva a kézbesítéstől számított 7 napon belül köteles a támogatott 1 példányban visszaküldeni, ellenkező esetben a megítélt támogatást elveszíti.

(2) A támogatási szerződés minimális tartalma:

a. a szerződő felek főbb azonosító adatai (jogi személy esetén: név, székhely, adóigazgatási azonosító szám, bankszámlaszám, bírósági bejegyzés száma, nyilvántartó bíróság megnevezése, képviseletében eljáró személy neve és beosztása; magánszemély esetén: név, születési hely és idő, anyja neve, lakcím, adóigazgatási azonosító szám, bankszámlaszám),

b. a támogatói döntés száma és tartalma,

c. a támogatás célja és összege,

d. a támogatás feltételei,

e. a támogatás pénzügyi teljesítésének módja, ideje, esetleges ütemezése,

f. szakmai, pénzügyi elszámolás módja,

g. kötelezettségek elmulasztásának következményei (visszafizetési kötelezettség, feltételei, határideje),

h. a támogatás felhasználásának határideje.

**6. §** (1) Támogatott a támogatás felhasználásáról lehetőség szerint a felhasználást követő 30 napon belül, de legkésőbb a tárgyévet követő év január 31. napjáig köteles írásban, papír alapon dokumentálhatóan elszámolni.

(2)[[2]](#footnote-2) A pénzügyi elszámolásnak tartalmaznia kell a kitűzött célok megvalósítását bemutató szakmai beszámolót valamint az elszámolás alapját képező számlák és a számlák kiegyenlítését igazoló bizonylatok hitelesített másolatait.

(3) Az elszámolásra vonatkozó részletes formai és tartalmi előírásokat a támogatási szerződés tartalmazza.

**7. §** Működési, vagy fejlesztési célú államháztartáson kívüli forrás átvételéről az erről szóló megállapodás tervezetének jóváhagyásával – értékhatártól függetlenül – a képviselő-testület jogosult dönteni.

**8.§** A polgármester legkésőbb a költségvetés végrehajtásáról szóló beszámolóban tájékoztatja a képviselő-testületet az előző évben államháztartáson kívülre átadott, államháztartáson kívülről átvett pénzeszközökről, valamint az államháztartáson belüli szervezetek részére átadott, vagy átvett pénzeszközökről.

**9. §** (1) Ez a rendelet a kihirdetés napján lép hatályba.

(2) E rendelet rendelkezéseit a hatályba lépését követően nyújtott támogatásokra kell alkalmazni.

/:Lisztmayer János:/ /:dr. Hanák Mária:/

polgármester jegyző

A rendeletet 2017. május 7. napján kihirdettem.

/: dr. HanákMária:/

jegyző

*1. melléklet az 5/2018. (V.7.) önkormányzati rendelethez*

Támogatási igénylőlap

a Pusztavám Község Önkormányzatától 20..……. évi céljellegű, államháztartáson kívülre nyújtott forrás igénybevételéhez

**A támogatást kérő szervezet/magánszemély adatai**

Szervezet/magánszemély neve:

Székhelye:

Adószáma, adóazonosító jele:

Számlavezető pénzintézet neve, bankszámlaszám:

Vezető/Képviselő/Igénylő neve:

címe:

telefonszáma:

**Az igényelt támogatás felhasználásának konkrét célja:**

**Az igényelt támogatás összege:……………………………….Ft, azaz…………………**

**Az igényelt támogatás felhasználásának várható ideje:**

Kelt, …………………. 20... év………… hó ……..nap

………………………………

igénylő

*2. melléklet az 5/2018.(V.7.) önkormányzati rendelethez*

**MEGHATALMAZÁS**

Alulírott: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Szül. hely:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_. év \_\_\_\_\_\_\_\_\_. hó \_\_\_\_\_\_\_nap

Anyja neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sz.ig.szám: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lakcím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**meghatalmazom**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-t,

Szül. hely:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_. év \_\_\_\_\_\_\_\_\_. hó\_\_\_\_\_\_\_nap

Anyja neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sz.ig.szám: \_\_\_\_\_\_\_\_\_\_\_\_\_\_\_\_\_\_\_\_\_

Lakcím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

hogy helyettem a Pusztavám Község Önkormányzatához benyújtott kérelemmel kapcsolatos ügyekben eljárjon.

Ez a meghatalmazás \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ig érvényes.

Kelt: ………………………………..

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

aláírás (meghatalmazó) aláírás (meghatalmazott)

Tanúk:

Név:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Név:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lakcím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Lakcím: \_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

aláírás aláírás

*3. melléklet az 5/2018.(V.7.) önkormányzati rendelethez*

**Támogatási szerződés (megállapodás)**

amely létrejött egyrészről **Pusztavám Község Önkormányzat** (székhely: 8066 Pusztavám, Kossuth L. utca 64-66.., képviseli: Lisztmayer János polgármester) továbbiakban, mint ***támogató***, másrészről ………………………..(kedvezményezett pontos megnevezése, székhelye, címe, adószáma, számlavezető pénzintézet neve, bankszámlaszám) továbbiakban, mint ***kedvezményezett*** között a mai napon az alábbi feltételekkel:

1. A támogató a képviselő-testület ………… számú határozata alapján a ***kedvezményezett*** részére ………… Ft, azaz ………………………. Ft vissza nem térítendő céljellegű támogatást biztosít.
2. A ***támogató*** a támogatást a ………………………….. jogcímén biztosítja a támogatott részére.
3. A ***kedvezményezett*** a támogatás felhasználásáról ..……..-ig köteles a Polgármesteri Hivatal …………….. felé hiánytalanul elszámolni. A pénzügyi elszámolás mellékleteként a számviteli előírásoknak megfelelő kiegyenlített számlák hitelesített másolatát, illetve a kifizetést igazoló egyéb dokumentumokat, számlát helyettesítő bizonylatokat a ***támogató*** részére a pénzügyi elszámolás keretében kell átadni.
4. Szakmai beszámoló és értékelés készítése a támogatás céljainak megvalósulásáról.
5. Amennyiben a ***kedvezményezett*** nem tesz eleget a támogatási szerződés 4. pontjában rögzített határidőig a számadási kötelezettség teljesítésének, úgy a ***támogató*** a további támogatást és finanszírozást felfüggeszti.
6. A támogatás jogsértő vagy nem rendeltetésszerű felhasználása esetében a ***kedvezményezett*** köteles a támogatás teljes összegét azonnali hatállyal visszafizetni.
7. A ***támogató*** a benyújtott számadást felülvizsgálja és tételesen ellenőrzi A ***támogató*** a támogatás rendeltetésszerű felhasználását a helyszínen ellenőrizheti.

Kelt, ………………………………. 201... év ……………………….. hó………… nap

………………..…………… …………………………

*támogató kedvezményezett*

*4. melléklet az 5/2018.(V.7.) önkormányzati rendelethez[[3]](#footnote-3)*

**Jegyzék**

…….. évi, Pusztavám Község Önkormányzata által nyújtott támogatás felhasználását

igazoló bizonylatokról

1. Módosította a 12/2020. (VII.6.) önkormányzati rendelet 1. §-a. Hatályos:2020. 07.07 napjától [↑](#footnote-ref-1)
2. Módosította a 12/2020. (VII.6.) önkormányzati rendelet 2. §-a. Hatályos:2020. 07.07 napjától [↑](#footnote-ref-2)
3. Hatályon kívül helyezte a 12/2020. (VII.6.) önkormányzati rendelet 3. §-a. Hatálytalan:2020. 07.07 napjától [↑](#footnote-ref-3)